Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Kaste on hyvin tärkeä asia.
Viimeksi luimme, -
että Jerusalemista, Juudeasta ja Jordanin seudulta tuli paljon väkeä -
Johanneksen kastettavaksi tunnustamaan synnit -
ja saamaan anteeksiannon.
Jopa uskonnolliset johtajat, fariseukset ja saddukeukset, -
suostuivat kastettaviksi.
Tänään tutkimme Messias Jeesuksen upotuskastetta.
Hänen kasteensa ja sen syyt olivat merkittävät.
Otetaan esille Matteuksen evankeliumista luku 3.
Matt. 3:13.
Kun väenpaljoudet saapuivat kastettavaksi ympäröiviltä alueilta, -
myös Messias saapui.
Jae 13: "Silloin Jeesus tuli Galileasta Jordanille Johanneksen tykö -
hänen kastettavakseen."
Hän saapui Jordanille Johanneksen kastettavaksi.
Näemme kohta Messiaan sanovan: -
"Haluan Johanneksen kastavan minut kaiken vanhurskauden täyttämiseksi."
Yksi syy Jeesuksen haluun saada kaste Johannekselta -
oli vahvistaa Johannesta, -
osoittaa, että hän todella oli Jumalan lähettämä profeetta.
Se, mitä Johannes puhui, oli totta.
Jeesus osoittaa hyväksyntänsä Johanneksen työlle.
Pidetään se mielessä.
Jeesus saapui Jordanille Johanneksen kastettavaksi.
Jae 14: "Mutta tämä [Johannes] esteli häntä sanoen: -
'Minun tarvitsee saada sinulta kaste, ja sinä tulet minun tyköni!'"
Sana "tulla" on kreikassa konjunktiivimuodossa.
Alkukielestä saa irti paljon.
Vaikket osaisikaan alkukieliä, -
on olemassa ohjelmia, joiden avulla voit tutkia Sanaa alkukielillä.
Hämmästyt, mitä saat selville muutamassa tunnissa.
Ohjelman on tehnyt joku, joka tuntee alkukielet -
ja pystyy kertomaan, mitä niistä näkee.
Konjunktiivi ilmaisee epäilyä tai epävarmuutta.
Sanasta käy ilmi, että Johannes on hämmentynyt.
Hän on epävarma siitä, miksi Messias tuli.
"Hänhän on minua väkevämpi ja hän kastaa Pyhällä Hengellä.
Minä vain valmistan hänelle tietä."
Jae 14: -
"'Minun tarvitsee saada sinulta kaste, ja sinä tulet minun tyköni!'
Jeesus vastasi ja sanoi hänelle 'Salli nyt...'"
Hän tarkoitti: "Asialle on nyt tietty tarkoitus."
Näemme Jeesuksen kasteelle toisenkin tarkoituksen.
Ensimmäinen oli vahvistaa Johannes Kastajan työn alkuperä.
Luvun lopusta saamme lukea -
vielä kolmannen näkökulman Jeesuksen kasteeseen, -
johon syvennymme.
Jae 15: "Jeesus vastasi ja sanoi hänelle: 'Salli nyt; -
sillä näin meidän sopii täyttää kaikki vanhurskaus'."
Tekstissä korostetaan kahta sanaa.
Toinen on sana "sopia", tai "sopiva, oikein tai arvollinen".
Messiashan toimii aina oikein.
Hän teki sitä, mikä oli Jumalan silmissä oikein.
Hän sanoo: "Se on nyt oikea toimintatapa."
Toisekseen Jeesus puhuu kaiken vanhurskauden täyttämisestä.
Messias teki kaiken vanhurskauden näkökulmasta.
Hän tahtoi tietää, oliko asia oikein. Jos oli, hän teki niin.
Hänhän oli tullut toteuttamaan Jumalan valtakuntaa.
Jumalan valtakuntaa kuvataan sanalla vanhurskas.
Sana kehottaa: "Etsikää ensin Jumalan valtakuntaa -
ja hänen vanhurskauttaan."
Ihmisten on usein vaikea tehdä päätöksiä.
"En halua sanoa sitä, koska se voi loukata jotakuta."
Entä jos loukkaat Jumalaa?
On väärin laittaa jonkun ihmisen tunteet Jumalan edelle.
Teemme liian usein kompromisseja, kun ajattelemme: -
"Nyt minusta ei pidetä ja minut hylätään.
Minua ei enää kunnioiteta." Jne.
Ei noilla asioilla ole merkitystä.
Meidän pitäisi miettiä, mikä on vanhurskasta ja mikä ei.
Tässä kohtaa Messias haluaa täyttää kaiken vanhurskauden.
Sinulla voi olla mielessäsi vaikea kysymys.
Mutta kun kyselet, mikä toimintatapa olisi vanhurskas ja Sanan mukainen, -
päätöksen teko muuttuu helpoksi.
Kun olet antautunut Jumalalle ja hänen Sanalleen, -
mielestäsi poistuu epäily ja epävarmuus.
Messias sanoo: "'Salli nyt; -
sillä näin meidän sopii täyttää kaikki vanhurskaus'.
Silloin hän salli sen hänelle.
Kun Jeesus oli kastettu, nousi hän kohta vedestä, ja katso..."
En ole vielä puhunut sanan "katso" merkityksestä.
Se tarkoittaa: "Kiinnitä tähän asiaan huomiota. Jotain tärkeää tapahtuu."
"...nousi hän kohta vedestä, ja katso, taivaat aukenivat, -
ja hän näki Jumalan Hengen..."
Olemme maininneet Pyhän Hengen monta kertaa.
Mutta nyt Pyhää Henkeä kutsutaankin Jumalan Hengeksi.
Ensimmäisen kerran Henki mainitaan 1. Mooseksen kirjassa, -
jossa häntä kutsutaan Jumalan Hengeksi.
Henki luo ennen kaikkea järjestystä Jumalan luomakuntaan.
Luetaan Matt. 3:16:sta: -
"... taivaat aukenivat, -
ja hän näki Jumalan Hengen tulevan alas niinkuin kyyhkysen -
ja laskeutuvan hänen päällensä."
Huomataan kaksi seikkaa. Kun Jumalan Henki tuli hänen päälleen, -
tarkoitus on osoittaa, että Messias toi luomakuntaan Jumalan järjestyksen.
Minäkin saan elämääni Jumalan järjestyksen, -
kun otan vastaan Messiaan.
Hänen kauttaan saan Pyhän Hengen, -
joka alkaa tehdä minussa työtään ja tuoda sinne Jumalan järjestystä.
Pyhä Henki ilmoittaa minulle Jumalan suunnitelmia, -
jotta voisin olla alamainen.
Jos pidät itseäsi Messiaan opetuslapsena, -
sinun kuuluisi sanoa näin: -
"Suurin kaipaukseni ja sydämeni palo on olla Jumalalle alamainen."
Jos et koe näin, sinulla on Messiaan opetuslapsena olemisessa vaikeuksia.
Opetuslapsena olo ei merkitse vain oppimista.
Teemme erään asian, kun tulemme Matteuksen evankeliumin loppuun.
Siellä sanotaan: "Tehkää kansat opetuslapsikseni...
opettamalla heitä pitämään kaikki..."
Siinä puhutaan alamaisuudesta kaikelle Jumalan opetukselle.
Eli opetuslapseuteen kuuluu alamaisuus.
Jos et ole kiinnostunut tai tietoinen siitä, -
että uskovana ja Messiaan seuraajana oleminen -
merkitsee antautumista hänen kaikelle opetukselleen, -
sinulle on jäänyt hämäräksi, mitä Jumalan lapsena -
ja Jeesuksen opetuslapsena oleminen merkitsee.
Matt. 3:16-17: "...hän näki Jumalan Hengen -
tulevan alas niinkuin kyyhkysen ja laskeutuvan hänen päällensä.
Ja katso, taivaista kuului ääni, joka sanoi..." Siinä puhuu Jumala itse.
On tärkeä ymmärtää, mitä tässä tapahtuu.
Messias nousee kasteelta ja kuulee äänen: -
"'Tämä on minun rakas Poikani, johon minä olen mielistynyt'."
"Mielistyä" on tässä kreikaksi sana dokeó, -
joka tarkoittaa miettimistä, olettamista tai ajattelua, -
ja etuliite eu-.
Eu- tarkoittaa hyvää.
Siinä puhutaan hyvän ajattelemisestä, jonkun hyväksi näkemistä.
Se on sana, joka ilmaisee arvioinnin tulosta.
Nyt on kyseessä varmasti tärkein syy sille, -
miksi Jeesus sanoo: "'Salli nyt; -
sillä näin meidän sopii täyttää kaikki vanhurskaus'."
Vanhurskaus merkitsee Jumalan tahdon mukaisuutta.
Vanhurskas käytös tarkoittaa Jumalan tahdon tekemistä.
Ne kuuluvat yhteen.
Eli meidän on ymmärrettävä kaste oikein.
Ennen kuin voimme puhua Jeesuksen kiusauksista luvussa 4, -
meidän pitää ymmärtää, -
mitä meille tapahtuu kasteessa.
Kaste on merkittävä tapahtuma ihmisen elämässä, -
koska siinä hän tunnustaa Jumalan edessä jotain.
Tiedämme jo, että kyseessä on kääntyminen synnistä kohti Jumalaa.
Moni ajattelee: "En tahdo joutua kadotukseen.
Otan vastaan Jumalan, jotta pääsisin kuoltuani taivaaseen."
Se on hyvin pinnallinen ajatus.
Kun otamme ilosanoman vastaan, meille kuuluu lupaus siitä, -
että pääsemme kuoltuamme Jumalan valtakuntaan -
ja lopuksi uuteen Jerusalemiin.
Mutta mikä on motiivi sille, että haluamme pelastua?
Kaste todistaa pelastus- kokemuksestamme ja selventää sitä.
Kaste ei ollut Johannes Kastajan keksintö.
Juutalaisuudessa kaste oli käytössä mm. pappien ja leviittojen kohdalla.
Kaste muutti ihmisen aseman ja valmisti häntä palvelemaan.
Aseman muuttuminen ja valmistautuminen palveluun.
Miksi Messias kastettiin?
Hän ei ollut vielä aloittanut palvelutehtäväänsä.
Kävimme läpi Matt. 1:ssä Messiaan sukuluetteloa ja sitä, -
kuka hän on, mistä hän tuli ja mihin hän oli kutsuttu.
Puhuimme myös Messiaan syntymän tapahtumista -
sekä vihollisen hyökkäyksestä.
Kerroin, miten uskollinen Jumala torjui vihollisen hyökkäykset.
Nyt puhumme upotuskasteesta, kutsusta Jumalan valtakuntaan, -
muutosvalmiudesta -
ja kuulumisesta Jumalan perheeseen tekemällä parannus.
Kohta ymmärrämme kastetta vielä syvemmin.
Asia muuttuu henkilökohtaiseksi. Kyse ei ole vain parannuksen teosta -
vaan antautumisesta Jumalan kutsulle.
Messias ei ole vielä aloittanut palvelutyötään.
Hän laskeutuu Jordanille, nöyryyden ja tyhjentymisen paikalle.
Nöyryys ja omasta itsestä tyhjentyminen kuuluvat yhteen.
Sinne Messias menee, ja hänet upotetaan veteen.
Kaste tuo mieleen kolme seikkaa: -
Messiaan kuoleman, hautaamisen ja ylösnousemisen.
Veteen meneminen kuvaa synnin tuomaa kuolemaa.
Kuolleet haudataan. Kastettava painuu veden alle.
Kasteelta nouseminen kuvaa ylösnousemusta.
Kaste puhuu siis Messiaan kuolemasta, hautaamisesta -
ja ylösnousemisesta.
Saamme syntimme anteeksi ja löydämme lunastuksen -
Messiaan kuoleman, hautaamisen ja ylösnousemuksen kautta.
Jeesus tuli Johanneksen luo ja sanoi: -
"Minun on soveliasta saada kaste."
Jeesuksen kaste ei kuitenkaan ollut parannuksen teon kaste, -
koska hän oli synnitön.
Hän ei tullut siis pyytämään parannuksen teon kastetta.
Hän tuli ilmaisemaan Isälleen, -
että aikoi olla alamainen tämän suunnitelmalle.
Kun ihminen saa kasteen, hän ilmaisee uskonsa -
Messiaan kuolemaan, hautaamiseen ja ylösnousemukseen.
"Hän kuoli syntieni edestä ja nousi kuolleista antaen uuden elämän."
Kaste merkitsee muutakin Messiaan esimerkin mukaan.
Hän ilmaisi isälleen: "Kyllä, menen Jerusalemiin.
Suostun kuolemaan ja hautaan. Nousen 3. päivänä kuolleista."
Hän myöntyi Isän tahtoon.
Silloin hän sai voitelun olla meille esimerkkinä.
Pyhä Henki on Messiaan Henki. Hän myös opettaa, -
ettei Messias ole vain Jumalan vaan myös Ihmisen Poika.
Ihmisen Poika on meille esimerkki palvelemisesta.
Hänen kasteensa ilmaisi Isälle: -
"Menen ristille kuolemaan. Minut viedään hautaan.
Mutta kolmantena päivänä nousen kuolleista. Antaudun kutsullesi."
Kun hän todisti näin kasteessaan, jakeessa 17 tapahtui seuraavaa: -
"Ja katso, taivaista kuului ääni, joka sanoi: -
'Tämä on minun rakas Poikani, johon minä olen mielistynyt'."
Isä sanoo: "Olen mieltynyt siihen, että Poikani aikoo tehdä työnsä."
Hän suorittaa lunastustyön, jota varten syntyi maailmaan.
Oletko sinä kiinnostunut toteuttamaan Jumalan tarkoituksen -
omaa elämääsi varten, -
tarkoituksen, jota varten hän pelasti sinut ja antoi Pyhän Hengen?
Jumalalla on sinulle suunnitelma. Vasta kun suostumme siihen -
ja pyydämme Jumalaa ilmaisemaan sen ja opettamaan, mitä tehdä, -
alkaa voitelu toimia elämässäsi, -
voitelu, jonka sait jo uskoon tullessasi.
Voitelu antaa sinulle ilmestystä, tietoa ja viisautta.
Se opettaa, mitä sinun on tehtävä elämälläsi.
Jos ihminen ei toteuta Jumalan suunnitelmaa, -
hän ei saa kokea Jumalan rauhaa ja lohtua. Hän turhautuu.
Puhuin erään ihmisen kanssa lentokentällä.
Hän oli erittäin hyvin menestyneen yrityksen omistaja.
Hänellä oli esimerkiksi rahaa matkustaa ykkösluokassa.
Mutta kun kerroin, mitä itse tein ja mikä kutsumukseni oli, -
hän vastasi, -
ettei yritys ollut tuonut hänelle tai hänen perheelleen siunausta.
Itse asiassa varakkuus oli jakanut hänen perheensä kahtia -
ja aiheuttanut katkeran avioeron.
Yksi suurimmista riidan aiheista avioliitoissa -
ovat raha-asiat.
Se on totta rahan määrästä riippumatta.
Ellei sinulla ole Jumalan antamaa viisautta taloudenhoitoon, -
rahasta tulee ongelma, olipa sitä liian vähän, sopivasti tai liikaa.
Raha ei tuo tyytyväisyyttä.
Mies oli toiminut oman tahtonsa ja käsityksensä mukaan.
Hänellä ei ollut mitään käsitystä Jumalan tarkoituksesta.
Mitä sinä olet saanut elämässäsi aikaan?
Monet vain yrittävät sinnitellä päivästä toiseen.
Miten turha ja ymmärtämätön tapa elää.
Jumala mieltyy palavaan sydämeen.
Tuo sydämen palo muuttuu iloksi.
Etkö haluaisi, että Isä sanoisi sinusta samoin kuin Jeesuksesta?
Oma päämääräni on elää siten, että elävä Jumala sanoisi, -
ja sinäkin varmaan haluaisit kuulla samat sanat: -
"Tässä on rakas lapseni, tyttäreni tai poikani.
Olen hyvin mieltynyt häneen."
Kun Jumala on mieltynyt sinuun, olet itsekin mielissäsi.
Olet tyytyväinen ja iloinen.
Meidän pitää vain päättää, mitä teemme elämällämme.
Aiommeko antautua Jumalan suunnitelmalle?
Jotkut valittavat, etteivät tiedä, mikä se on.
Ei sitä tiedäkään, ennen kuin päättää alkaa lukea tätä kirjaa.
Alat noudattaa Sanaa.
Kun antaudut Sanalle, -
hän alkaa ilmaista suunnitelmaansa elämääsi varten.
Tähän ei ole poikkeuksia.
Vasta kun suhtaudut Jumalan Sanan ilmoitukseen vakavasti, -
Jumala alkaa ilmoittaa sinua koskevaa suunnitelmaansa.
Sitä periaatetta ei mikään muuta.
Antaudu Jumalalle tutkimalla hänen Sanaansa.
Käytämme resursseja tämän opetuksen lähettämiseen, -
koska keskitymme Jumalan Sanaan.
Sanan ilmoitus antaa elämän sekä elämälle suunnan ja sisällön.
Moni ei elä sitä elämää, joka Jumalalla olisi heitä varten, -
koska he eivät ole hänen tahdossaan.
Matt. 3:17 on ihmeellinen jae.
Taivas aukenee, voitelu laskeutuu Jeesuksen ylle kuin kyyhkynen, -
joka on lempeänä lintuna rauhan vertauskuva.
Messias sanoo Jumalan suunnitelmasta ihmistä varten: -
"Minun ikeeni on sopiva ja minun kuormani on kevyt." (RK -12)
Jumalan tarkoitus ei ole piinata sinua -
vaan auttaa sinua elämään kuuliaista, siunattua elämää.
Luota ja turvaudu häneen. Kulje hänen yhteydessään.
Sitä et tule katumaan.
Hänen Sanansa vapauttaa meidät siteistä ja ahdistuksista.
Saat tuntea ymmärryksen ylittävää rauhaa, -
tyytyväisyyttä sekä Herran itsensä iloa.
Se kaikki odottaa sinua, kun alat suhtautua Sanaan vakavasti.
Aikamme on lopussa. Siunausta sinulle Sanan äärellä.
Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen